b'\n_START_ARTICLE_\nKit\xc5\xa1era\n_START_PARAGRAPH_\nKit\xc5\xa1era (ven. \xd0\x9a\xd0\xb8\xd1\x87\xd0\xb5\xd1\x80\xd0\xb0) on kaupunkimainen taajama Burjatian tasavallan Pohjois-Baikalin piiriss\xc3\xa4 Ven\xc3\xa4j\xc3\xa4ll\xc3\xa4. Se sijaitsee Kit\xc5\xa1era-joen varrella 42 kilometri\xc3\xa4 piirin keskuksesta Ni\xc5\xbeneangarskista koilliseen. Taajaman kautta kulkee Baikalin\xe2\x80\x93Amurin rautatie ja asfaltoitu maantie. Asukkaita on 1\xc2\xa0400 henke\xc3\xa4 (vuonna 2009)._NEWLINE_Taajama on perustettu vuonna 1978 Baikalin\xe2\x80\x93Amurin rautatien rakentamisen yhteydess\xc3\xa4. T\xc3\xa4rkein ty\xc3\xb6nantaja on rautatieliikenne. Lis\xc3\xa4ksi toimii kaksi puunhankintayrityst\xc3\xa4 sahalaitoksineen. Palveluihin kuuluu lastentarha, keskikoulu ja kaksi poliklinikkaa.'